text: » El Consorci Hospitalari de Vic destaca l'estalvi de 800.000 euros en diferents conceptes durant el 2014 | EL9NOU.CAT
  El Consorci Hospitalari de Vic destaca l'estalvi de 800.000 euros en diferents conceptes durant el 2014
  El Consorci Hospitalari de Vic ha presentat la memòria del 2014 d'una gestió lligada als objectius del pla estratègic 2020. Durant el 2014 s'ha vist l'evolució dels incentius per productivitat entre els treballadors. Les inversions es van acostar als tres milions.
  28/04/2015 | 20:03
  41660.jpg |
  El balanç de la situació del Consorci Hospitalari de Vic serveix també per presentar els objectius que es plantegen com a institució. Actualment treballen amb el pla estratègic 2020. Un dels àmbits sobre el qual pivota el projecte és l'econòmic i una de les innovacions, que mica en mica va fent forat entre la plantilla, és el pagament d'incentius per productivitat. L'estalvi que s'aconsegueix en altres àmbits es destina a la bossa d'incentius que el 2014 va créixer fins els 800.000 euros.
  Els ingressos del Consorci Hospitalari van arribar l'any passat fins els 83 milinos d'euros i l'exercici es va tancar amb un saldo positiu de gairebé 50.000 euros. Les inversions es van acostar als 3 milions. Més enllà dels números, el pla estratègic també contempla un canvi organitzatiu per millorar l'atenció i la percepció dels usuaris segmentant els malalts en quatre àmbits: crític, crònic, incert i estandaritzat. El manteniment i potenciació de les aliances amb els hospitals d'Olot i Campdevànol, d'una banda, i el Clínic com a centre de referència de l'altra, és una altra de les estratègies del consorci. El director general del consorci, però, demanava que no s'abaixi la guàrdia.
  Durant el el balanç que ha fet avui Antoni Anglada també destacava la importància d'anar unificant els serveis sanitaris amb els socials i del que pot significar una facultat de medicina a la UVic pel repte que implicarà integrar estudiants i doctorants a l'estructura dels centres sanitaris.